Dunja Lango
<s>Dunja Figenvald Puletić, poznatija kao Dunja Lango (Zagreb, 27. novembar 1941 – Beograd, 19. novembar 2015) bila je jedna od najpoznatijih srpskih i hrvatskih voditeljki, spikerki i novinarki televizijskog prostora nakadašnje Jugoslavije.</s>

<s>Radila je kao spikerka na RTV Beograd (odnosno RTS) od 1967, pa do penzionisanja 1999. godine.</s><s>Šestorostruka je dobitnica najprestižnije novinarske nagrade Gordana Boneti, namenjena najboljim radio i televizijskim spikerima na području Jugoslavije, dobitnica 5 „Oskara popularnosti” magazina TV revija.</s><s>Godine 1981. dodeljeno joj je priznanje „umetnik-voditelj Srbije”.</s>

<s>Majka je glumaca Istoka i Srne Lango.</s>

<s>Biografija 
Dunja Figenvald (Dunja Figenwald) rođena je u Zagrebu, 27. novembra 1941. godine, kao mlađe dete Ivana Figenvalda i Ljubočke de Grimani.</s><s>Nakon završene osnovne i srednje škole, u rodnom Zagrebu upisuje studije engleskog i francuskog jezika na Filozofskom fakultetu.</s><s>Diplomirala je na Filološkom fakultetu u Beogradu, na odseku za engleski jezik i književnost.</s><s>Kao devojčica pohađala je i baletsku školu u Zagrebu, i bila stalna članica dečijeg „Pionirskog kazališta”.</s><s>Tokom srednjoškolskih dana počela je i da se bavi glumom.</s>

<s>Od 1960. do 1967. radila je u RTV Zagreb, a zatim se seli u Beograd gde je sve do 1999. godine radila u RTV Beogradu.</s><s>Radila je kao spikerka i voditeljka informativnog programa, kao i kulturno-zabavnog programa RTS-a.</s><s>Vodila je televizijske prenose muzičkih festivala, kao i kvizove u čijoj realizaciji je učestvovala i kao saradnik.</s><s>Bila je predstavnica voditelja JRT-a sa svojim programom, na Osnivačkoj skupštini voditelja sveta u okviru internacionalnog TV festivala, u Monte Karlu, 1977. godine.</s><s>Vodila je, a zatim uređivala evrovizijske emisije.</s>

<s>Od decembra 1995. do aprila 1999. godine, bila je urednica i voditeljka emisije „Modni magazin”.</s><s>Glumila je u filmovima Moja luda glava, Bez, Bombaši.</s>

<s>Preminula je u svom domu u Beogradu, 19. novembra 2015. godine, u 74. godini života.</s>

<s>Videti još 
 Srna Lango</s>

<s>Reference</s>

<s>Spoljašnje veze</s>

<s>Biografije, Zagreb
Biografije, Beograd
Srpski TV-voditelji
Hrvatski TV-voditelji
Srpski novinari
Hrvatski novinari
Srpske glumice
Jugoslavenske glumice
Authority control</s>

